हनीप्रीत का मोबाइल नंबर सोशल मीडिया पर वायरल, ट्रू कॉलर पर हरियाणा है लोकेशन  
हनीप्रीत का मोबाइल नंबर स्‍विच्‍ड ऑफ है
लाेग हनीप्रीत का नंबर डायल कर असलियत जानना चाहते हैं
हनीप्रीत फ‍िलहाल फरार है, अब तक उसका कोई सुराग नहीं
हनीप्रीत उन चंद डेरा समर्थकों में से एक है जिसकी गिनती राम रहीम के करीबियों में होती है. वह डेरा के कई महत्‍वपूर्ण फैसले लेने के साथ ही राम रहीम की फिल्‍मों को भी डायरेक्‍ट भी कर चुकी है. उसने 'MSG: द वॉरियर लॉयन हार्ट'  का निर्देशन भी किया है. फिलहाल राम रहीम की गिरफ्तारी के बाद से हनीप्रीत की मुश्किलें भी बढ़ गई हैं. उसके खिलाफ पुलिस ने लुकआउट नोटिस जारी किया है. इसका मतलब है कि वह देश छोड़कर नहीं जा सकती है. कोर्ट के फैसले के बाद राम रहीम को भगाने के आरोप में उस पर राजद्रोह का केस दर्ज किया गया है. हनीप्रीत 25 अगस्‍त को गुरमीत राम रहीम के साथ हेलिकॉप्टर पर देखी गई थी. वह उसके साथ पंचकूला से रोहतक की सुनारिया जेल गई थी और इसके बाद उसका कुछ अता-पता नहीं है. उधर, डेरा सच्‍चा सौदा ने भी हनीप्रीत से सारे संबंध तोड़ लिए हैं.